burgasdotpro/wikipedia huggingface dataset:
TAROM

S.C. Compania Națională de Transporturi Aeriene Române TAROM S.A., vystupuje pod značkou TAROM, je rumunský národný letecký dopravca so sídlom v Otopeni neďaleko Bukurešti. Hlavnou základňou spoločnosti je Medzinárodné letisko Henriho Coandu v Otopeni. Obchodná značka "TAROM" je akronymom z rumunského názvu: "Transporturile Aeriene Române". Celkovo 97,17% spoločnosti vlastní rumunská vláda. V roku 2018 dopravca prepravil takmer 2,75 milióna cestujúcich. TAROM je do 25. júna 2010 členom aliancie leteckých spoločností SkyTeam.
História.
Predchodca TAROM-u vznikol v roku 1920 pod názvom "CFRNA" (; doslova: "Francúzsko-rumunská spoločnosť pre leteckú navigáciu"). Do svojho premenovania na "TAROM", dňa 18. septembra 1954, vystriedala tri ďalšie názvy a prevádzkovala niekoľko pravidelných letov predovšetkým medzi Bukurešťou a Parížom, ďalej potom do miest najmä v strednej Európe. V roku 1960 už TAROM obsluhoval množstvo pravidelných európskych liniek a 14. mája 1974 začal lietať na svojej prvej transatlantickej linke do New Yorku na Medzinárodné letisko Johna F. Kennedyho.
Ďalší vývoj spoločnosti značne ovplyvnila skutočnosť, že Rumunsko bolo jednou z krajín východného bloku. TAROM začal používať lietadlá výhradne sovietskej výroby (Il-14, Il-18, diaľkový Il-62, Tu-154 a ďalšie). Okrem nich používal k letom do destinácií v Európe a na Blízkom východe aj lietadlá BAC 1-11 a Boeing 707 pre diaľkové lety.
V roku 1993 začala spoločnosť prevádzkovať pravidelné lety do Montrealu a Bangkoku a kúpila prvé francúzske diaľkové dopravné lietadlo Airbus A310-300. V priebehu deväťdesiatych rokov TAROM nahradil svoju diaľkovú flotilu Boeingov 707 a Iliušinov Il-62 ďalšími dvomi Airbusmi A310. 
V roku 2001 však boli zrušené neziskové diaľkové lety do Bangkoku a Montrealu. Medzikontinentálne lety sa rušili aj naďalej – v roku 2002 Chicago, v roku 2003 Peking a New York. Ďalej sa zrušilo i niekoľko vnútroštátnych a európskych liniek. Rok 2004 bol pre spoločnosť po posledných desiatich rokoch prvým ziskovým. V roku 2006 pribudli do flotily lietadlá Airbus A318, Boeing 737-800 a ATR 72. Dňa 5. júna 2010 bol vtedajší vernostný program TAROM-u, Smart Miles, premenovaný na Flying Blue a 25. júna toho istého roku sa dopravca stal členom aliancie leteckých spoločností SkyTeam. Dňa 29. októbra 2016 TAROM vyradil posledné dva Airbusy A310-300 po poslednom lete z Madridu do Bukurešti. V roku 2018 spoločnosť podpísala zmluvu na dodanie piatich Boeingov 737 MAX 8.
Destinácie.
TAROM v súčasnosti lieta do 52 pravidelných a sezónnych destinácií v Európe, Ázii a Afrike.
Codeshare.
TAROM má tzv. codeshare dohodu a v súčasnosti prevádzkuje spoločné lety so spoločnosťami: 
Destinácie v minulosti.
Pravidelné medzinárodné linky TAROM-u v lete 1968:
Flotila.
Súčasná flotila.
Flotila TAROM-u pozostávala v decembri 2019 z nasledujúcich lietadiel:
Hernia

Hernia alebo prietrž môže byť v medicíne:
Onomatopoja

Onomatopoja alebo zvukomaľba môže byť:
Boeing 707

Boeing 707 je štvormotorové prúdové dopravné lietadlo, prvé svojho druhu na americkom kontinente; civilná verzia prototypu 367-80. Lietadlo sa dočkalo aj nákladnej verzie (707-320C Freighter). Z pôvodného prototypu 367-80 boli ďalej vyvinuté vojenské verzie: Boeing E-3A Sentry, Boeing E-6 Hermes, C-135, KC-135 a dokonca prezidentský špeciál Air Force One.
Prvý sériový Boeing 707 (model 707-120 pre spoločnosť Pan Am) prvýkrát vzlietol 20. decembra 1957 a do služby vstúpil v októbri 1958. Vzniklo niekoľko verzií civilných Boeingov 707, a to Boeing 707-220, 707-138 pre kratšie trate a 707-320, ktorého prvý let sa konal v januári 1959. Modely 120 a 320 boli neskôr vybavené novými motormi typu JT3D (namiesto pôvodných JT3 a JT4) a dostali nové označenia 707-120B a 707-320B. Boeing 707-320C bol prechodný model medzi 707-320 a 707-420. Boeing 707-420 bol poháňaný motormi Rolls-Royce Conway. Navyše, na začiatku 70. rokov sa rozmýšľalo s verziou (model 707-700) s motormi CFM-56, ale táto verzia nikdy nevstúpila do výroby.
V súčasnej dobe je väčšina Boeingov 707 prestavaných na transportné lietadlá.
Bohumil Říha

Bohumil Říha (* 27. február 1907, Vyšetice (časť obce Šebířov) – † 15. december 1987, Praha) bol český spisovateľ. Písal knihy pre deti a historické romány.
Životopis.
Mladosť a učiteľstvo.
Narodil sa v dedine Vyšetice, dnes súčasti obce Šebířov u Votic. Jeho otec bol dedinský kováč a tak celá rodina kvôli jeho práci často cestovala po rôznych veľkostatkoch. Usadili sa v Čáslavi, kde Bohumil absolvoval "mešťanku" a potom aj tamojší učiteľský ústav. Štúdium tu zakončil roku 1925 a ďalšie tri roky na Čáslavsku vypomáhal ako pomocný učiteľ. Potom absolvoval
vojenskú službu a po nej dostal umiestenku ako odborný učiteľ na mešťanskú školu v Habroch. Odtiaľ sa dostal na mešťanskú školu v Poděbradoch a tam učil až do roku 1945.
Po roku 1945.
Po roku 1945 sa stal školským inšpektorom najprv vo Vysokom Mýte, potom v Poděbradoch. V roku 1952 sa stal tajomníkom Zväzu spisovateľov. Aj vďaka tomu často cestoval, navštívil Sovietsky zväz, Čínu, Mexiko a iné krajiny. V rokoch 1956–1967 pôsobil ako riaditeľ Štátneho nakladateľstva detskej knihy.
Angažovaný dôchodca.
Roku 1967 šiel do dôchodku, angažoval sa však verejne naďalej. V roku 1971 sa prihlásil k znovuzaloženému Zväzu českých spisovateľov a o rok neskôr sa stal členom jeho predsedníctva a výboru. Aktívny bol v organizácii OSN - UNESCO aj v organizácii International Board on Books for Young People - IBBY (), vďaka tejto aktivite získal Medailu Hansa Christiana Andersena.
Zomrel v Prahe vo svojich 80 rokoch.
Dielo.
Za jeho najkvalitnejšiu tvorbu môžeme považovať historické romány z obdobia českých dejín. Niektoré jeho knihy boli preložené do mnohých jazykov. Bol a je považovaný za popredného predstaviteľa socialistického realizmu po roku 1945.
Pre deti.
Pracoval tiež na niekoľkých publikáciách, určených pre výuku, napr. čítankách a učebniciach alebo cenenej populárno náučnej "Dětské encyklopedii"
ADO.NET

Knižnica ADO.NET (ActiveX Data Objects for .NET) je súbor softvérových komponentov (tried, rozhraní atď.) platformy .NET, ktorej je nedeliteľnou súčasťou. ADO.NET sa používa na čítanie a modifikáciu dát uložených v relačnách databázach, ako aj v nerelačných dátových zdrojoch. Knižnica je, vzhľadom na podobnosť názvov, považovaná za evolučný krok staršej technológie ADO, no objektový model je značne odlišný, takže je považovaná za nový produkt.
Architektúra.
Konceptuálne je knižnica ADO.NET rozdelená na poskytovateľov a konzumentov dát, pričom za konzumenta sú považované aplikácie, ktoré potrebujú dáta a poskytovatelia predstavujú triedy, ktoré poskytujú dáta konzumentom. Na rozdiel od ADO, ADO.NET rozdeľuje poskytovateľov podľa typu databázy. V štandardnej knižnici sa nachádzajú poskytovatelia pre SQL Server (menný priestor "System.Data.SQLClient"), OLEDB ("System.Data.OleDb") a ODBC ("System.Data.Odbc"), iní výrobcovia (napr. pre databázové systémy Oracle, MySQL, PostgreSQL) môžu dodávať vlastných poskytovateľov.
Samotné čítanie dát majú na starosti triedy typu odvodené od rozhrania "IDataReader", ktoré slúžia len na rýchle čítanie dát, alebo triedy odvodené od rozhrania "IDataAdapter", ktoré vytvárajú objekty typu "DataSet", v ktorých je možné ukladať v pamäti rozsiahlejšie dátové štruktúry vo forme tabuliek (objekty typu DataTable) ako aj ich ich vzťahov (objekty typu DataRelation) a obmedzení (objekty typu Constraint).
LINQ.
V roku 2007 bola s verziou .NET 3.5 vydaná komponenta LINQ (Language Integrated Query), ktorá predstavila jednotný programový model na prácu s dátami (ich filtrovanie, projekciu, enumeráciu atď.) s implementáciou prístupu pre objekty (LINQ to Objects), ADO.NET (LINQ to SQL, LINQ to DataSets) a XML (LINQ to XML), neskôr pribudla implementácia pre Entity Framework (LINQ to Entities). LINQ predstavuje rozšírenie jazykov C# a Visual Basic.NET o dopytovaciu syntax podobnú dopytom v jazyku SQL, lambda výrazy, implicitné typovanie premenných, anonymné typy a inicializátory objektov.
Jednoduchý príklad dopytu napísaného v syntaxi LINQ, ktorý prechádza filtruje kolekciu codice_1, a vyberá z nej le tie prvky, ktorých vlastnosť je menšia ako hodnota premennej.
LINQ to SQL je implementácia prístupu pre Microsoft SQL Server, kde je dopyt napísaný v syntaxi LINQ prevedený do jazyka T-SQL, ktorý je spracovaný databázovým strojom SQL Servera a výsledok dopytu je zaslaný naspäť. Nutnosťou takéhoto spracovania dopytu je vytvorenie mapovania medzi relačnými dátami uloženými na strane servera a dátovými štruktúrami na strane klienta (aplikácie), na čo sa využívajú atribúty tried.
Príklad predstavuje triedu codice_2 s dvoma vlastnosťami codice_3 a codice_4, ktorá mapuje tabuľku codice_5 uloženú na SQL Serveri na základe uvedených atribútov codice_6 a codice_7.
Nautilus

Nautilus môže byť:
Prietrž

Prietrž môže byť:
Kasárne

Kasáreň, pojem zväčša používaný v množnom čísle v tvare kasárne (slovo vzniknuté pluralizáciou z nem. "Kaserne"), sú špecializované stavby pre trvalé vojenské ubytovanie. Slovo môže byť použité pre samostatné bytové bloky alebo dokončené komplexy. Kasárne často tvoria rozsiahle oplotené a strážené komplexy obytných budov, skladísk a výcvikových priestorov. Ich hlavným cieľom je oddeliť od vojakov civilné obyvateľstvo, posilnenie disciplíny a školenia. Niekedy boli tiež nazývané "továrne na disciplínu pre vojakov". Podobne ako továrne je slovo "kasárne" synonymom pre ošarpané alebo nudné domy, hoci existujú aj príklady veľkolepej architektúry kasární, ako napríklad Kasárne Collins v Dubline a iné v Paríži, Berlíne, Madride, Londýne alebo vo Viedni.
História.
Kasárne v minulosti, ako sú napríklad kasárne rímskej Prétoriánskej gardy, boli postavené na udržanie elitných jednotiek. Existuje celá rada pozostatkov kasární rímskej armády v pohraničných pevnostiach, ako Vercovicium a Vindolanda. Z týchto zdrojov a zo súdobých rímskych zdrojov môžeme vidieť, že základy života vo vojenskom tábore zostali rovnaké po tisícky rokov.
Veľké, trvácne kasárne boli postavené až v 18. storočí vo Francúzsku a Španielsku. Anglický preklad slova "barrack" pochádza zo španielskeho slova "barraca", čo označuje dočasný prístrešok postavený vojakmi. V Anglicku sa kasárne začali stavať až okolo roku 1790, tesne pred napoleonskými vojnami. Predtým sa nestavali hlavne kvôli hrozbe revolty proti kráľovstvu.
Prvotné stavby kasární boli viac účelové bloky skladov, často zoskupené do štvorstena okolo nádvoria alebo cvičiska. Pekným príkladom sú kasárne v meste Ravensdowne, ktoré boli medzi prvými účelovými stavbami a začali sa projektovať už v roku 1717 význačným architektom Nicholas-om Howksmoore-om. V priebehu 19. storočia sa zvýšila úroveň vojenského života, čo viedlo k oddeleniu bývania pre jednotlivé hodnosti (dôstojníci mali odjakživa väčšie miestnosti). Tiež sa začali stavať špecializované priestory, ako sú jedálne a kuchyne, kúpeľne, školy, nemocnice, zbrojnice, telocvične, jazdiarne a stajne. Pavilónový dizajn prebratý z nemocníc bol najvplyvnejší v plánování kasární po Krymskej vojne.
Prvé veľké tréningové tábory boli postavené vo Francúzku a Nemecku začiatkom 19. storočia. Britská armáda postavila tábor Aldershot v roku 1854. Od prvej svetovej vojny, regimenty pechoty, artilérie a jazdy mali oddelené kasárne. Prvé námorné kasárne boli vezenské loďe, staré drevenné plavidlá, ale toto nehygienické ubytovanie bolo časom nahradené veľkými námornými kasárňami pri hlavných prístavných mestách v Európe a USA, štandardne vybavenými přičňami než posteľami. Tie však boli neadekvátne pre obrovské armády mobilizované po roku 1914.
Armáda.
V mnoho armádach, dôstojnícky a poddôstojnícky personál je často ubytovaný v kasárňach počas doby výcviku alebo služby. Mladší poddôstojníci a občas i dôstojníci často dostávajú menší priestor a bývajú ubytovaní spolu s radovými vojakmi, zatiaľ čo starší dôstojníci môžu zdielať alebo mať svoju izbu. Pojem „posádkové mesto“ je obvyklé označenie pre akékoľvek mesto, ktoré má kasárne alebo inú trvalú vojenskú prítomnosť.
Hendrik Kloosterman

Hendrik Douwe Kloosterman (* 9. apríl 1900, Rottevalle, Holandsko - † 6. máj 1968, Leiden) bol holandský matematik. 
Je známy najmä vďaka svojej práci v teórii čísel, predovšetkým ako autor tzv. Kloostermanových súm, s ktorými prišiel v článku z roku 1926. 
Bol profesorom na univerzite v Leidene a od roku 1950 členom Holandskej kráľovskej akadémie vied.
Flóra (Tizian)

Flóra je názov obrazu benátskeho maliara obdobia renesancie Tiziana, namaľovaného okolo roku 1515.
Tizian je autorom množstva portrétnych malieb, z ktorých osobitnú skupinu tvoria obrazy mladých pôvabných žien, ktorými Tizian chce predstaviť svoj ideál ženskej krásy.
Obraz, ktorý možno datovať asi rokom 1515, je jedným z nich. Patrí medzi najkrajšie diela z maliarovej ranej tvorby. Celkom zreteľne tu badať umelecký vplyv Tizianovho predchodcu Giorgioneho. 
Tizianova "Flóra" je krásna mladá Benátčanka s výrazne klenutými tvarmi a jemným výrazov v tvári. Je zrejmé, že umelec kladie dôraz na zachytenie dokonalej krásy dievčiny, na jej zlatistú pokožku, dlhé plavé vlasy a čerstvé kvety v dlani. Tizian v póze dievčaťa, rukou si pridržiavajúce odhalenú bielu blúzku a ružový brokátový plášť,
prejavil svoj cit pre zmyselnosť.
Symbolické vyjadrenie kvitnúceho ženstva sa stalo podnetným inšpiračným zdrojom pre neskoršie európske i svetové umenie. V štyridsiatych rokoch 17. storočia bolo dielo zrejme inšpiráciou pre holandského umelca Rembrandta, keď v podobnom duchu spodobnil, i keď nie tak sporo odetú, svoju manželku na obraze "Saskia ako Flóra".
Obraz bol majetkom istého Alfonsa Lópeza a neskôr rakúskeho arcivojvodu Leopolda Viliama Habsburského, veľkého mecenáša umenia. Do galérie Uffizi sa dostal v roku 1793 výmenou z viedenského Umeleckohistorického múzea.
George Eugene Uhlenbeck

George Eugene Uhlenbeck (* 6. december 1900, Jakarta, Indonézia, vtedy Batavia, Holandská Východná India – † 31. október 1988, Boulder, Colorado, USA) bol holandský teoretický fyzik žijúci v USA.
V roku 1925 prišiel spoločne so Samuelom Abrahamom Goudsmitom s konceptom elektrónového spinu. Je tiež známy ako spoluobjaviteľ stochastického Ornsteinovho-Uhlenbeckovho procesu, ktorý sa dá použiť na opis Brownovho pohybu častíc. Počas druhej svetovej vojny pracoval na MIT na vývoji radaru. 
Je nositeľom viacerých vedeckých ocenení, v roku 1970 dostal Lorentzovu medailu, v roku 1979 Wolfovu cenu za fyziku.
Giuseppe Occhialini

Giuseppe Occhialini (* 5. december 1907, Fossombrone, Talianske kráľovstvo – † 30. december 1993, Paríž, Francúzsko) bol taliansky fyzik, ktorý v roku 1947, spoločne s Césarom Lattesom a Cecilom Frankom Powellom, objavil rozpad piónu. Je nositeľom Wolfovej ceny za fyziku za rok 1979.
César Lattes

Cesare Mansueto Giulio Lattes (* 11. júl 1924, Curitiba, Paraná, Brazília - † 8. marec 2005, Campinas, São Paulo), väčšinou známy ako César Lattes alebo Cesar Lattes, bol brazílsky experimentálny fyzik. Spolu s Cecilom Frankom Powellom a Giuseppem Occhialinim v roku 1947 objavil ťažkú subatomárnu časticu - pión.
Zoznam kráľov Sparty

Diarchia v Sparte alebo inak vláda dvoch panovníkov sa tradovala počas celej histórie starovekých dejín Sparty. Králi boli volení z dvoch kráľovských rodín (Agiovcov a Eurypontovcov), ktoré si boli rovnoprávne. Za nástupcu bol volený vždy najbližší príbuzný. Členovia oboch rodín nemohli medzi sebou uzatvárať manželstvá.
Kontrolným orgánom oboch kráľov boli efori, ktorí dozerali hlavne na to, či dodržujú tzv. Lykurgove zákony. Právomoci kráľov v dejinách Sparty neboli vždy rovnaké a tiež aj spolupráca medzi nimi. Spočiatku medzi nimi vládla kolegiálnosť, ale časom sa v 5. storočí pred Kr. vytrácala a králi rozhodovali často samostatne. V štvrtom a hlavne v treťom storočí pred Kr. vzrástla moc eforov. Na konci tretieho storočia pred Kr. a hlavne po bitke pri Sellasii v roku 222 pred Kr. začal spartský kráľovský systém upadať. Od roku 221 do roku 219 pred Kr. bola Sparta republikou a približne v roku 215 pred Kr. kráľ Lykurgos zosadil svojho spolukráľa a vládol sám. Po vláde posledného kráľa Nabida v roku 192 pred Kr. Spartu anektoval achájský spolok.
Zoznamy kráľov Sparty sa tradujú od mnohých starovekých spisovateľov. Nie všetci sa v záznamoch zhodujú. Zmätok je hlavne v zozname starších kráľov rodu Eurypontovcov. Niektoré chyby nastali pravdepodobne po nesprávnom preklade Herodotovho diela.
Otto Weiter

Otto Weiter (*8. júl 1955, Brno) je slovenský spevák, textár a podnikateľ. Vyučil sa za čašníka. Podniká v oblasti hoteliérstva a gastronómie.
Daniel Kleppner

Daniel Kleppner (* 16. december 1932, New York, USA) je americký fyzik a emeritný profesor fyziky na Massachusettskom technologickom inštitúte. Je nositeľom Wolfovej ceny za fyziku za rok 2005.
Karol Malý

 
Karol Malý je slovenský spevák, skladateľ a gitarista . V 80. tych rokoch účinkoval v hudobných skupinách Pulz a Tenor .Dlhodobo spoluúčinkuje s Big Bandom Pavla Zajáčka a hudobnou skupinou bratov Zajačkovcov. Autorsky spolupracuje s gitaristom a producentom Jimim Cimbalom a textárom Mirom Jurikom.
Nadácia výskum rakoviny.
Angažuje sa v boji proti rakovine. Usporiadním Vianočných koncertov alebo vystupovaním na koncertoch , z ktorých ide výťažok na Nadáciu výskum rakoviny .
Iktinos

Iktinos alebo Iktínos () bol významný grécky architekt, ktorý pôsobil v polovici 5. storočia pred Kr. Jeho pôvod, narodenie a úmrtie nie je známe. Spolu s Kallikratom je autorom Partenónu, významného antického chrámu v Akropole (Plutarchos, Perikles 13). Spolu Karpiónom o jeho výstavbe napísali dielo. Postavil aj chrám telesterion v Eleusine a podľa Pausania je autorom aj Apolónovho chrámu v Bassai.
Mnésikles

Mnésikles alebo Mnésiklés (gre. "Μνησικλής") bol starogrécky architekt, ktorý žil v polovici 5. storočia pred Kr. Podľa Plutarcha je autorom Periklovej vstupnej brány Propylejí v Aténskej Akropole. Je autorom aj ďalšieho významného chrámu Erechteionu.
Senenmut

Senenmut bol architekt v starovekom Egypte v období 18. dynastia. Bol vysoko postavený úradník, faraón Hatšepsovet si ho vybrala ako svojho hlavného poradcu. Taktiež vychovával princeznú Nefrure a bol zodpovedný za správu pokladnice. Mal veľký vplyv, čo dokazuje množstvo jeho titulov a funkcií. Považuje sa za staviteľa chrámu Džeser-Džeseru v Dér el-Bahrí. Tento zádušný chrám Hatšepsovet bol vytesaný do skaly.
Pravdepodobne pochádzal v mesta Armant. Jeho otec úradník Ramos a matka Hatnofret boli priemerní a málo významní ľudia. Počas vlády faraóna Thutmose II. sa dostal do kráľovských služieb. Mal viaceré privilégia, vybudoval si až dve hrobky. Takéto hrobky podľa viery Egypťanov zaručovali večný život. Jeho vplyv upadol po smrti princeznej Nefrure. Dôvod tohto úpadku nie je známy, tak isto ako jeho vzťah s Hatšepsovet.
Iliušin Il-86

Iliušin Il-86 (v kóde NATO: „Camber“) je širokotrupé prúdové dopravné lietadlo vyvinuté v Sovietskom zväze v 70. rokoch 20. storočia. Jeho vývoj začal v roku 1971 a prvý prototyp stroja vzlietol 22. decembra 1976, sériovo sa začalo lietadlo vyrábať v nasledujúcom roku. Nešlo však o dobrý stroj, Il-86 bol poruchový, hlučný, mal vysokú spotrebu pohonných hmôt a oproti zámerom malý dolet. Jeho nástupcom mal byť Il-96 – s ohľadom na zmenené politické podmienky po rozpade Sovietskeho zväzu však nebol príliš rozšírený v zahraničí. Do roku 1997 bolo celkovo vyrobených 102 kusov.
Rabirius (architekt)

Rabirius bol staroveký rímsky architekt, ktorý žil počas 1. a 2. storočia. Medzi jeho významné diela patrí Flaviánov palác na vrchu Palatine v Ríme a Villa Alban v súčasnom Castel Gandolfo. Významná stavba je Titov oblúk. Všetky stavby postavil na príkaz cisára Domitiána.
Lietam v tom

Lietam v tom je americká dráma z roku 2009 od režiséra Jasona Reitmana adaptovaná podľa rovnomenného románu z roku 2001 od spisovateľa Waltera Kirna. Príbeh sa točí okolo izolovaného života profesionálneho poradcu v zmene kariéry (eufemizmus pre vyhadzov z práce) a jeho filozofií a ľudí, ktorých stretáva na svojich cestách za prácou. Film bol väčšinou natáčaný v St. Louis, Missouri, ktoré nahrádzalo množstvo miest vo filme. Niektoré scény boli natáčané aj v Detroite, Omahe, Las Vegas a Miami.
Reitman osobne vo veľkej miere propagoval "Lietam v tom" počas mnohých filmových festivalov a ostatných udalostiach, počnúc s filmovým festivalom v Telluride 5. septembra 2009. Paramount naplánoval limitované uvedenie v Severnej Amerike na 4. december 2009 a rozšírené uvedenie na 23. december 2009, v slovenských kinách bol uvedený 28. januára 2010.
Film získal pozitívne ohlasy kritikov. Získal osem nominácií od "Broadcast Film Critics Association", kde vyhral cenu za najlepší adaptovaný scenár, šesť nominácií na Zlatý glóbus, pričom získal cenu za najlepší adaptovaný scenár, tri nominácie "Screen Actors Guild" a šesť nominácií na Academy Award.
Iliušin Il-96

Iliušin Il-96 je širokotrupé prúdové dopravné lietadlo s dlhým doletom vyvinuté v Sovietskom zväze na konci 80. rokov 20. storočia. Vzniklo vývojom z typu Iliušin Il-86, ktorý nesplnil očakávané technické a prevádzkové parametre, ktoré sa týkali najmä doletu a počtu cestujúcich. Prvý prototyp Il-96 vzlietol 28. septembra 1988 a prvý stroj bol zavedený do služby v roku 1992. Medzitým však pokračoval od roku 1990 ďalší vývoj, na ktorého závere bol typ Il-96M, ktorý bol osadený americkými motormi Pratt &amp; Whitney PW2337 a avionikou americkej firmy Collins. Pilotná kabína stroja je vybavená šiestimi multifunkčnými displejmi, lietadlo má elektroimpulzívne riadenie (fly-by-wire), motory spĺňajú hlukové predpisy Stage III ICAO. Interiér lietadla a jeho vybavenie je na vysokej úrovni. Vďaka používaniu amerických motorov došlo k výraznej úspore paliva. Firma Iľjušin pripravuje verziu s modernými ruskými motormi a ruskou avionikou.
Stanislav Varga

Stanislav Varga (* 8. október 1972, Prešov) je bývalý slovenský futbalový reprezentant a tréner. Hrával na poste stredného obrancu. vysoký obranca patril k razantným stopérom svojho mužstva. K jeho futbalovým prednostiam patrila hra hlavou a jeho defenzívna činnosť. Od júla 2008 bol členom realizačného tímu slovenskej reprezentácie.
Klubová kariéra.
Po zisku futbalového titulu v drese Slovanu Bratislava prestúpil v lete 2000 za 650 000 libier do anglického tímu Premier League Sunderland, ktorý viedol Peter Reid. Reid prejavil o Vargu o záujem po reprezentačnom zápase proti Nórsku, kedy Varga dokázal ustrážiť nórskych útočníkov Tore Andrého Fla aa Ole Gunnar Solskjæra.
Na Stadium of Light debutoval v úspešnom zápase proti Arsenalu, ktorý Sunderland vyhral 1-0 a Varga získal ocenenie hráč zápasu. Svoj prvý gól v drese „čiernych mačiek“ strelil Varga v januári 2001 v zápase proti West Hamu.
Ku koncu jeho druhej sezóny v Sunderlande odišiel na hosťovanie do West Bromwich Albion FC. Po návrate a zranení nedokázal nájsť naspäť stabilné miesto v základnej zostave Sunderlandu (prednosť dostávali Björklund a Craddock) a tak v januári 2003 opustil klub.
O mesiac neskôr mu ponúkol manažér Celticu Martin O'Neill ponuku na krátkodobý kontrakt. Napriek tomu, že odohral v drese Celticu len jeden zápas dostal ponuku na predĺženie zmluvy do roku 2003. Varga hral v základnej zostave mužstva ktoré vyhralo double v sezóne 2003-04. Hrával pravidelne aj v Lige majstrov, v zápase proti AC Miláno strelil gól.
31. augusta 2006 sa vrátil do Sunderlandu, ktorý v tej dobe viedol bývalý spoluhráč Vargu Roy Keane. Prestupová čiastka bola 1 100 000 libier. 4 .februára 2008 išiel na hosťovanie do druholigového Burnley. Po návrate do Sunderlandu v roku 2008 ukončil svoju kariéru, dôvodom bolo aj pretrvávajúce zranenie pravej nohy.
Reprezentačná kariéra.
Za Slovenské národné futbalové mužstvo debutoval 5. februára 1997 v Alajuele proti Kostarike. V drese reprezentácie odohral celkovo 54 zápasov, v ktorých strelil 2 góly. Vo viacerých zápasov nastúpil ako kapitán mužstvo. V marci 2007 ohlásil koniec svojej reprezentačnej kariéry.
Úspechy.
Tímové
Individuálne
Anthemios z Trallu

Anthemios z Trallu (* 474 – pred 558) bol grécky architekt a matematik, ktorý žil v 6. storočí. Bol profesorom matematiky v Konštantínopole a spolu s Isidorom z Milétu na základe podnetu od Justiniána I. spolupracoval na výstavbe nového chrámu Hagia Sofia. Výstavba bola nutná, pretože pôvodný chrám v roku 532 zničila búrka. Nový chrám bol vysvätený 26. decembra 537. Anthemios ako prvý vyriešil statický problém s umiestnením kupoly na štvorcovom pôdoryse. Napriek tomu stavbu v roku 558 zasiahlo mohutné zemetrasenie, ktoré ju poškodilo a kupola sa zrútila. Tá bola následne zrekonštruovaná rovnomenným synovcom Isidora z Milétu.
Pochádzal zo vzdelanej rodiny, bol synom lekára. Bol dobrý matematik, napísal dielo o kužeľosečkách. Z jeho diel sa dodnes zachovala časť jeho tvorby o paradoxoch mechaniky.
NHL Entry Draft

NHL Entry Draft (doslova "Vstupný draft NHL") je voľné, systematické vyberanie hráčov klubmi National Hockey League. Tento draft sa koná každý rok po dvoch alebo troch mesiacoch po závere sezóny. Počas draftu si kluby vyberajú hráčov z juniorských alebo európskych hokejových líg.
Premiérový draft sa konal v roku 1963 a od vtedy sa koná každoročne. Prvé drafty boli známe pod názvom „NHL amatérsky draft“ až do roku 1979. Prvý verejný draft bol v roku 1980 a prvý televízne vysielaný v roku 1984. Poradie vyberania hráčov klubmi bolo v draftovej lotérii NHL, momentálne sa vyberá na základe umiestnenia klubu.
Dejiny.
Prvý draft NHL sa konal 5. júna 1963 v hoteli Queen Elizabeth v Montreale, Quebec. Draftovaní mohli byť len amatérski hráči starší ako 17 rokov, a nemali žiadny profesionálny kontrakt. V roku 1979 sa zmenili pravidlá, tak mohli byť draftovaní aj hráči ktorí mali už profesionálne kontrakty z iných líg. Ďalšia zmena pravidiel prišla v roku 1980. Draftovaní mohli byť hráči medzi 17 – 19 rokov, a mimo severnej Ameriky hráči do 20 rokov. V rokoch 1987 – 1991 mohli byť draftovaní v prvých troch kolách hráči medzi 18 – 19 rokov, ktorí mali nejaký štart v juniorských alebo európskych ligách. 
V roku 1980 bol draft verejnou udalosťou, keď sa konal v Montreal Forum. Predtým sa drafty konali v montrealských hoteloch alebo v klubových kanceláriách, bez prístupu verejnosti. Mimo Montrealu sa prvýkrát konal draft v Metro Toronto Convention Centre, Toronto, Ontário, Priame televízne prenosy sa začali konať v roku 1984 keď začali vysielať kanadská televízna stanica Canadian Broadcasting Corporation vo francúzštine a angličtine. Od roku 1989 začala prenosy vysielať americká športová stanica SportsChannel America.
Slováci v drafte.
Do NHL bolo v rokoch 1978 – 2013 draftovaných celkovo v 156 slovenských hokejistov. Anton Šťastný a Peter Hamerlík boli draftovaní dvakrát dvoma rôznymi klubmi. Slovenských hokejistov si v drafte počas tohto obdobia nevybrali len v rokoch 1980, 2008 a 2012. Najvyššie draftovaným Slovákom je Juraj Slafkovský, ktorého si ako draftovú jednotku v pre Slovensko rekordnom roku 2022 vybral klub Montreal Canadiens. Ako draftová dvojka v roku 2022 skončil Šimon Nemec ktorého si vybral tím New Jersey Devils. Pred nimi bol najvyššie postaveným Slovákom Marián Gáborík ako draftová trojka v roku 2000
Kipu

Kipu alebo quipu je uzlové písmo Inkov.
Zauzlené šnúry, zostavené podľa desiatkovej sústavy sa vždy odovzdávali s ústnym posolstvom. Bez neho by boli nezrozumiteľné. Kipu pozostávalo z hlavnej šnúry rôznej dĺžky, z ktorej viseli menšie farebné šnúrky, v určitých odstupoch zauzlené, ktoré slúžili na podporu pamäti. Symbol nuly – šnúrka bez uzlov, umožňoval rátať aj vyše 10 000. Každý miestodržiteľ mal k dispozícii vysvetľovača kipu. Ako všetky národy čo nepoznali písmo, aj Inkovia mali vynikajúcu pamäť. Hoci kipu bolo bez ústneho výkladu nezrozumiteľné, používalo sa aj ako pomôcka na zapamätanie historických udalosti.
Elefsina

Elefsina, (gr. Ελευσίνα – transkripcia Elefsina, transliterácia Eleusina) resp. v staroveku Eleusis (starogr. Ἐλευσίς – Eleusis), je prístavné mesto v Grécku v kraji Atika, vzdialené asi 30 km západne od Atén pri Elefsinskom zálive. Žije tu približne 30 000 obyvateľov.
Dejiny.
Mesto v staroveku obývali Ióni a v klasickom období sa tu konali tzv. Eleusínske mystériá, tajomné náboženské obrady, ktoré nám dodnes nie sú celkom známe. Boli venované bohyni Démétér a po zasvätení dávali človeku nádej na posmrtný život. Na týchto mystériách sa zúčastnili mnohí antickí Gréci a neskôr aj Rimania. Po nástupe kresťanstva mystériá v 4. storočí prestali, a tak zároveň upadol význam mesta. Asi v 15. stor. sa tu usadili Arvaniti, ktorí tu tvorili väčšinu až do 19. stor. Po oslobodení Grécka v roku 1827 malo mesto iba 250 obyvateľov, všetci boli Arvaniti. Koncom 19. stor. sa v meste usadili tisícky Grékov z rôznych končín a v roku 1923 sem po Grécko-tureckej výmene obyvateľov prišlo 2 000 Grékov z Malej Ázie. Z Elefsiny pochádza viacero významných osobností, ako napr. staroveký spisovateľ Aischylos, režisér Orestis Laskos a politik Theodoros Pangalos (mladší).
Súčasnosť.
Elefsina je dnes významné priemyselné mesto Grécka a periféria Atén. Spracúva sa tu hlavne olivový olej a vedie tadeto diaľnica A8. 
Mesto sa v roku 2021 stalo Európskym hlavným mestom kultúry. Pre pandémiu koronavírusu sa v roku 2021 podujatia EHMK nekonali a tento titul bol Elefsine presunutý na rok 2023.
Michael Fisher

Michael Ellis Fisher (* 3. september 1931, Fyzabad, Trinidad – † 26. november 2021) bol anglický fyzik žijúci v USA, ktorý sa zaoberal aj chémiou a matematikou. Obzvlášť významná je najmä jeho práca v oblasti štatistickej fyziky, teórie fázových premien a kritických javov. Bol nositeľom viacerých vedeckých ocenení, najvýznamnejšia je pravdepodobne Wolfova cena za fyziku, ktorú dostal v roku 1980.
Leo Kadanoff

Leo Philip Kadanoff (* 14. január 1937, New York, New York, USA† 26. október 2015, Chicago, Illinois) bol americký fyzik, emeritný profesor na University of Chicago a bývalý prezident American Physical Society. 
Významná je najmä jeho práca v oblasti štatistickej fyziky, teórie chaosu a teoretickej fyziky kondenzovaného stavu. Zaoberal sa tiež supravodivosťou a teóriou fázových premien. Je nositeľom viacerých vedeckých ocenení, v roku 1980 dostal Wolfovu cenu za fyziku, v roku 2006 dostal Lorentzovu medailu.
Aviakompanija Sibir

OAO Aviakompanija Sibir (rus. OАО «Авиакомпания „Сибирь“»), anglický názov: S7 Airlines (staršie: Sibir Airlines), je druhá najväčšia letecká spoločnosť v Rusku. Má 54 lietadiel, v súčasnosti sú všetky lietadlá západného typu. Donedávna spoločnosť vlastnila aj lietadlá sovietskeho typu, a to 9 Iľjušinov Il-86 a 28 Tupolevov Tu-154M.
Flotila.
Flotila spoločnosti (stav z Októbra 2018):
Freeman Dyson

Freeman John Dyson (* 15. december 1923, Crowthorne, Spojené kráľovstvo† 28. február 2020, Princeton, New Jersey, USA) bol anglický fyzik a matematik žijúci v USA.
Je známy najmä vďaka práci v oblasti kvantovej teórie poľa, fyziky tuhých látok a jadrového inžinierstva. Popularizoval koncept tzv. Dysonovej sféry. 
V roku 1981 dostal Wolfovu cenu za fyziku, v roku 1966 Lorentzovu medailu, v roku 2000 dostal Templetonovu cenu.
Bol praktikujúcim kresťanom a pacifistom.
Isidor z Milétu

Isidor z Milétu (* 442 – † 537) bol byzantský architekt a matematik, ktorý spolu s Anthemiom z Trallu navrhol chrám Hagia Sofia. Prispel aj k výstavbe ďalšieho chrámu, ktorý sa dnes nazýva "malá Hagia Sofia" (). Pravdepodobne pracoval aj na chráme "Imperial Polyandreion" (zničený).
Isidor učil fyziku v Alexandrii a neskôr na univerzite Konštantínopole. Napísal aj viaceré diela, ktoré boli komentárom kníh starovekých vedcov ako Herón z Alexandrie a pripravil na vydanie diela Archimeda.
David Ellefson

David Warren Ellefson (* 12. november 1964, Jackson, Minnesota) je americký basgitarista, ktorý sa najviac preslávil ako spoluzakladateľ trashmetalovej skupiny Megadeth, v ktorej pôsobil v rokoch 1983 - 2002. Po vystúpení z kapely sa stal členom skupín Temple of Brutality, F5 a Killing Machine. Taktiež spolupracoval so skupinou Soulfly.
9. februára 2010 sa David vrátil k svojej materskej kapele Megadeth po boku Davea Mustainea, Chrisa Brodericka a Shawna Drovera.
24. mája 2021 oznámila kapela Megadeth Dave Mustaine, že David už nie je členom kapely.
Trance Energy

Trance Energy je holandská tanečná akcia s DJmi zaoberajúcimi sa hlavne žánrom trance. Je organizovaná firmou ID&amp;T, a existuje od roku 1999 kedy sa konala dvakrát ročne až do roku 2002, kedy sa Trance Energy nevypredalo. Od toho roku sa Trance Energy konala vždy len raz do roka, a to v priestoroch Jaarbeurs v holandskom mestečku Utrecht neďaleko od Amsterdamu. Od roku 2002 je každý ročník tejto párty beznádejne vypredaný.
Trance Energy hostila za 16 rokov svojej existencie viacero svetoznámych mien ako napríklad: Paul van Dyk, Armin van Buuren, Tiesto, Johan Gielen, John O’Callaghan, Rank1, Ferry Corsten, Sander van Doorn, Marco V, Paul Oakenfold, Markus Shulz, Marcel Woods, Gareth Emery, Joop, Above &amp; Beyond,Mauro Picotto.
Čerkasy

Čerkasy (; ) je mesto v strednej časti Ukrajiny a administratívne centrum Čerkaskej oblasti. Nachádza sa na pravom brehu Kremenčuckej priehrady vytvorenou na rieke Dneper. V meste sídli technická univerzita a regionálne múzeum.
Medzinárodné letisko Šeremetievo

Medzinárodné letisko Alexandra Sergejeviča Puškina Šeremetievo (; IATA: SVO, ICAO: UUEE) je najväčšie letisko v Moskve a aj v celom Rusku. Na letisku má bázu najväčšia ruská letecká spoločnosť (podľa počtu prepravených cestujúcich) Aeroflot.
História.
Letisko Moskva-Šeremetievo bolo otvorené v roku 1959 na báze vojenského letiska v blízkosti dediny Šeremetievo v moskovskej oblasti. V auguste 1959 leteli z letiska Šeremetievo prví cestujúci (lietadlom Tupolev Tu-104 do Leningradu). V júli 1960 sa sem z letiska Vnukovo presťahovala väčšina medzinárodných letov spoločnosti Aeroflot. Prvý let do zahraničia (do Berlína-Schönefeld) sa uskutočnil 1. júla 1960. 
V septembri 1964 bol otvorený do dnes existujúci Terminál 1 (Šeremetievo-1), ktorý slúžil v časoch ZSSR pre vnútroštátne lety, a dnes slúži pre lety do miest v Rusku a SNŠ.
Terminál 2 (Šeremetievo-2) bol otvorený začiatkom roku 1980 pri príležitosti olympijských hier v Moskve v lete 1980.
Flea

Michael Peter Balzary (* 16. október 1962, Melbourne, Austrália) známy ako Flea je austrálsky hudobník. Je bass gitarista, trubkár a zakladajúci člen skupiny Red Hot Chili Peppers.
Je charakteristický agresívnym slap bass štýlom, so silnou melodickou linkou. Spolupracoval s mnohými umelcami, napríklad s Jane's Addiction, Thom Yorke, The Mars Volta, Alanis Morissettovou a Young MC .
Ako herec hral v nasledujúcich filmoch:
Victor Frederick Weisskopf

Victor Frederick Weisskopf (* 19. september 1908, Viedeň, Rakúsko, vtedy Rakúsko-Uhorsko – † 22. apríl 2002, Newton, Massachusetts, USA) bol americký fyzik židovského pôvodu narodený vo Viedni. Počas druhej svetovej vojny pracoval v Los Alamos na vývoji atómovej bomby. Neskôr pracoval na Massachusettskom technologickom inštitúte, či v CERNe. Je nositeľom Wolfovej ceny za fyziku za rok 1981.
Černihiv

Černihiv () je historické mesto na severe Ukrajiny. Je administratívnym centrom Černihivskej oblasti
Prvá písomná zmienka o meste je z roku 907, ale predpokladá sa, že mesto bolo založené ešte v 8. storočí, podľa archeologických nálezov osídlenia kmeňa Chazarov. V 10. storočí malo mesto pravdepodobne svojho vlastného vládcu. Práve v tomto období vznikla jedna z najväčších a najstarším mohýl vo východnej Európe nazývaná „čierna mohyla“ (). V období Kyjevskej Rusi bol Černihiv bohatým a významným mestom. Bolo sídlom Černihovského kniežatstva (roky 1024 – 1036 a 1054 – 1239). V roku 1239 mesto vyplienili mongolské hordy Batuchána.
Od roku 1353 mesto patrilo Litovskému veľkokniežatstvu. V rokoch 1482 a 1497 vypálil mesto chán Hadži I Girej Krymského chanátu. Od 15. do 17. storočia si viackrát vládu nad mestom vystriedalo Moskovské veľkokniežatstvo (1408 – 1420 a od 1503), Poľsko-litovský štát (1618 – 1648). V roku 1623 mesto získalo magdeburgské mestské právo. v 17. storočí počas povstania, ktoré viedol Bohdan Chmeľnickij, získalo mesto ešte väčší význam. Po podpísaní Andrusovského prímeria sa mesto stalo vazalom Ruského cárstva. Od roku 1801 bol centrom Černihovskej gubernie Ruského impéria a neskôr od roku 1932 sídlom Černihovskej oblasti Ukrajinskej SSR.
Wu Ťien-siung

Wu Ťien-siung (; zjednodušená čínština 吴健雄; ; ; * 29. máj 1912, Šanghaj, Čína - † 16. február 1997, New York, USA) bola čínska fyzička žijúca v USA. 
Zaoberala sa najmä experimentálnou fyzikou a rádioaktivitou. Počas druhej svetovej vojny pracovala na Projekte Manhattan. Bola prezývaná „prvá dáma fyziky“, „čínska Marie Curie“ alebo „madame Wu“. Je nositeľkou Wolfovej ceny za fyziku za rok 1978.
Pavel Hapal

Pavel Hapal (* 27. júl 1969, Kroměříž) je bývalý český futbalista a tréner. Ako hráč bol česko-slovenským a českým futbalovým reprezentantom. Bol trénerom aj slovenských klubov FC Nitra a MŠK Žilina. Od októbra 2018 do 2020 pôsobil na lavičke slovenskej reprezentácie.
Thomas Berthold

Thomas Berthold (* 12. november 1964, Hanau) je nemecký futbalový tréner a bývalý obranca. 
Kariéra.
Berthold sa narodil v meste Hanau v Hesensku.
Odohral 322 zápasov v Bundeslige, v ktorých strelil celkovo 22 gólov. Začínal v drese Eintrachtu Frankfurt, kde hrával v rokoch 1982 až 1987. Od 1987 do 1991 hral v Taliansku: za Hellas Verona (1987–1989) a AS Rím (1989–1991). Neskôr sa vrátil do Nemecka, podpísal zmluvu s Bayernom (1991–1993) a Stuttgartom (1993–2000). Bertholdova posledná sezóna bola v drese tureckého klubu Adanaspor za ktorý hral do 15. januára 2001. 
V rokoch 1985 a 1994 Berthold odohral 62 zápasov za Západonemecké a Nemecké národné futbalové mužstvá, zúčastnil sa Majstrovstiev sveta 1986 v Mexiku a Eura 1988 v Nemecku. Bol členom západonemeckého družstva, ktoré vyhralo Majstrovstvá sveta vo futbale 1990. Na Euro 1992, kde skončilo na druhom miesto však nebol nominovaný. Jeho posledným turnajom boli Majstrovstvá sveta vo futbale 1994.
Externé odkazy.
Precious

Precious: Based on the Novel "Push" by Sapphire je americká dráma z roku 2009 od režiséra Leeho Danielsa. Film "Precious" je adaptáciou Geoffreyho S. Fletchera románu z roku 1996 "Push" od spisovateľky Sapphire. Vo filme vystupuje množstvo ženských postáv, ktoré stvárňujú Gabourey Sidibeová ako hlavná postava, ďalej Mo'Nique, Paula Pattonová, Mariah Carey a aj Lenny Kravitz vo vedľajších úlohách.
Film, vtedy ešte bez distribútora, bol odprezentovaný na Sundance Film Festival 2009 a Filmovom festivale v Cannes 2009 pod jeho pôvodným názvom "Push: Based On The Novel By Sapphire". Na Sundance vyhral Cenu publika a Veľkú cenu poroty za najlepšiu drámu ako aj Špeciálnu cenu poroty za herečku vo vedľajšej úlohe Mo'Nique. Po odprezentovaní na Sundance oznámil Tyler Perry, že on a Oprah Winfreyová budú propagovať film s pomocou distribútora Lions Gate Entertainment. "Precious" vyhral People's Choice Award na Medzinárodnom filmovom festivale v Toronte v septembri 2009. Názov filmu bol zmenený z "Push" na "Precious: Based on the Novel 'Push' by Saphhire", aby sa predišlo zámenám s akčným filmom z roku 2009 "Push".
Do amerických kín bol film uvedený v limitovanom uvedení 6. novembra 2009, v rozšírenom 20. novembra 2009, v slovenských kinách nebol uvedený. "Precious" získal veľmi kladné kritiky a získal množstvo cien a nominácií na cien, vrátane troch nominácií na Zlatý glóbus a Screen Actor Guild a šesť nominácií na Oscara.
Catalanovo číslo

Catalanove čísla, pomenované po belgickom matematikovi Eugèneovi Charlesovi Catalanovi, sú postupnosť prirodzených čísel, ktoré sa objavujú ako riešenie viacerých kombinatorických problémov, najmä tých rekurzívneho charakteru. Definujú sa pomocou binomických koeficientov, "n"-té Catalanovo číslo je definované ako:
Začiatok nekonečnej postupnosti Catalanových čísel (počínajúc hodnotou pre formula_2) je:
Príklady aplikácií.
Niekoľko príkladov kombinatorických problémov, kde ako riešenia figurujú Catalanove čísla:
 XXXYYY     XYXXYY     XYXYXY     XXYYXY     XXYXYY.
formula_11
Kombinatorických problémov, kde vystupujú Catalanove čísla, je omnoho viac. Matematik Richard Peter Stanley ich vo svojej knihe "Enumerative Combinatorics: Volume 2" zozbieral až 66.
FK Teplice

FK Teplice je český futbalový klub, založený v roku 1945. Klub v súčasnosti hrá v najvyššej českej futbalovej súťaži - Synot lige. Najlepšie umiestnenie dosiahol v sezóne 1998-99, kedy skončil na druhom mieste.
Richard Peter Stanley

Richard Peter Stanley (* 23. jún 1944, Larchmont, New York) je americký matematik a profesor aplikovanej matematiky na Massachusettskom technologickom inštitúte. Je uznávaným odborníkom najmä v oblasti kombinatoriky a jej aplikácií v rôznych matematických disciplínach. Je známy aj ako autor dvojzväzkového diela "Enumerative Combinatorics". Je tiež autorom knihy "Combinatorics and Commutative Algebra" a viac ako 100 vedeckých článkov.
Zoznam NHL draftovaných jednotiek

NHL draft je voľné, systematické vyberanie hráčov klubmi National Hockey League. Tento draft sa koná každý rok po dvoch alebo troch mesiacoch po závere sezóny. Počas draftu si kluby vyberajú amatérskych hráčov z juniorských alebo európskych hokejových líg. Draftovaný hráč od roku 1969 musí mať medzi 17-20 rokov a žiadny zápas v NHL. V roku 2011 bolo draftovaných celkovo 211 hráčov. Aktuálna jednotka draftu je slovenský útočník Juraj Slafkovský, ktorého si vybral kanadský klub Montreal Canadiens.
Celkovo bolo vybratých 60 jednotiek vstupného draftu NHL. Z týchto, okrem 17 hráčov, boli z Kanady. Najviac výberov jednotiek mali Montreal Canadiens. Medzi rokmi 1963-1980 bral Montreal zakaždým hráča z prvej päťky. Najviac jednotiek bolo z London Knights, a to 5. Osem hráčov získalo Calder Memorial Trophy, a päť hráčov je v hokejovej sieni slávy. Celkovo bolo draftovaných z prvého miesta až 43 hráčov z Kanady a len 9 z Európy pričom traja z toho sú rusi.
Medzinárodné letisko Domodedovo

Medzinárodné letisko Michaila Lomonosova Domodedovo (; IATA: DME, ICAO: UUDD) je druhé najrušnejšie civilné letisko v Rusku. Nachádza sa južne od centra Moskvy. Ide o jedno z troch hlavných letísk Moskvy spolu s letiskom Šeremetievo a Vnukovo. Domodedovo je druhým najväčším letiskom v Rusku, pokiaľ ide o osobnú a nákladnú dopravu; v roku 2015 letisko odbavilo 30 504 515 cestujúcich.
História.
Oficiálne otvorenie letiska Domodedovo sa uskutočnilo v máji 1965. Druhé dráhy, paralelné s existujúcou, boli uvedené do prevádzky 18 mesiacov po otvorení letiska. Koncom roku 1975 bola otvorená linka do Alma-Aty, na ktorej lietalo sovietske nadzvukové dopravné lietadlo Tupolev Tu-144S. V roku 1996 bolo letisko sprivatizované (nájomná zmluva na dobu 75 rokov) a od toho času začal jeho rýchly rozvoj.
Charakter letiska.
Letisko Domodedovo má jednu terminálovú budovu. Je rozdelená do dvoch častí – pre medzinárodné a pre vnútroštátne lety. V súčasnosti je vo výstavbe nový terminál. Moderne vybavená riadiaca veža navádza lety na dve (pôvodne tri) vzletové a pristávacie dráhy.
Z letiska vedie železničná trať na stanicu "Pavaletsky" do centra Moskvy. Cesta vlakom trvá 40 minút. Vlaky jazdia každých 30 – 60 minút v oboch smeroch.
Dopravu z letiska do Moskvy zabezpečujú tiež kyvadlové autobusy, ktoré jazdia každých 15 minút.
V roku 2009 prešlo letiskom 18 676 000 cestujúcich a 182 705 ton nákladu.
Cherson

Cherson (; ) je mesto na juhu Ukrajiny a administratívne centrum Chersonskej oblasti. Je dôležitým prístavom na brehu Čierneho mora a rieky Dneper. Je známe najmä výstavbou lodí.
Do roku 1774 patrilo územie do Krymského chanátu. Mesto založil v roku 1778 Grigorij Potemkin na príkaz Kataríny II. 
Väčšinu obyvateľstva tvoria Ukrajinci a približne 20 % Rusov.
Chmeľnyckyj (mesto)

Chmeľnyckyj (; ) je mesto v západnej časti Ukrajiny a administratívne centrum Chmeľnyckej oblasti. Nachádza sa na rieke Južný Bug, približne 340 km od hlavného mesta Kyjev v historickom regióne Podolie. V roku 2010 tu žilo približne 262 022 obyvateľov. Hustota osídlenia: 3037 obyv./km² (2022). Prvá písomná zmienka je z roku 1493.
Od roku 1795, kedy vznikla Podolská gubernia, do roku 1954 sa mesto volalo Proskuriv (), resp. Proskurov ().
Guus Zoutendijk

Guus Zoutendijk (* 12. september 1929, Haag, Holandsko - † 29. január 2005, Oegstgeest) bol holandský matematik a politik. Pracoval ako profesor numerickej matematiky na univerzite v Leidene, ale aj pre firmu Shell, či vo vedení spoločnosti Delta Lloyd. V matematike sa zaoberal predovšetkým optimalizačnými metódami, konkrétne lineárnym a nelineárnym programovaním.
Bila Cerkva

Bila Cerkva (; ; ) je mesto v centrálnej časti Ukrajiny. Nachádza sa na rieke Ros a je administratívnym centrom Kyjevskej oblasti.
Poloha a prírodné pomery.
Mesto leží asi 80 km južne od Kyjeva na rieke Ros.
Dejiny.
Mesto založil Jaroslav I.. Od roku 1363 patrilo Litovskému veľkokniežatstvu a od roku 1569 Poľsko-litovskému štátu. Magdeburgské právo udelil mestu v roku 1620 Žigmund III. V roku 1651 tu bol podpísaný mier medzi povstalcami ktorých viedol Bohdan Michajlovič Chmeľnickij a Poľsko-litovským štátom. Po treťom rozdelení Poľska pripadlo mesto Ruskému impériu. Až do 19. storočia bola významné obchodné mesto. Počas druhej svetovej vojny bolo mesto 950 dní okupované nacistami a takmer celé zničené. Počet obyvateľov klesol na 40 000. Okolo mesta sa v tomto období udialo niekoľko brutálnych masakier židovského obyvateľstva. Viaceré z nich vyvolali pohoršenie medzi vojakmi 6. armády, ktorí sa stali svedkami vrážd. Sťažnosti nižších dôstojníkov napokon veliteľ nemeckej 6. armády von Reichenau odsúdil ako nepatričné a neúčelné. Viacerých nemeckých vojakov pobúrilo najmä to, že nacisti nechali deti povraždených Židov do 14 rokov zomierať v jednom z domov v meste od hladu v otrasných podmienkach. V časoch Sovietskeho zväzu sa v meste rozvinul priemysel.
Činnosť podniku

Činnosť podniku je súhrnné označenie pre vykonávanie rôznych činností, zabezpečujúcich plynulosť výroby a ciele podniku.
Rozdelenie činností podniku.
Investičná činnosť podniku.
Úlohou investičnej činnosti je zabezpečiť pre podnik potrebný dlhodobý majetok – t. j. obstarávanie. Obstarávanie (nakupovanie) majetku pre podnik sa označuje ako investovanie, napr. podnik nakúpi nové stroje. Podmienkou investičnej činnosti podniku je dostatok voľných peňažných prostriedkov.
&lt;br&gt;Investície môžu mať rôzny účel a podľa toho sa rozdeľujú na:
Takisto môžu mať rôzny charakter:
Dôležitou súčasťou investičnej činnosti je investičné plánovanie.
Zásobovacia činnosť podniku.
Jej úlohou je zabezpečiť pre výrobu potrebné materiály, polotovary či rôzne tovary v požadovanom množstve, kvalite alebo sortimente a tak zabezpečiť plynulú výrobu. Zahŕňa nákup, prepravu a skladovanie.
Nákup potrebných materiálov, polotovarov a tovarov zabezpečujú zamestnanci útvaru zásobovania; ich úlohou je nájsť najvhodnejších dodávateľov a najvhodnejší spôsob dodávok materiálu do podniku. Na prepravu objednaného materiálu môže podnik využiť vlastné dopravné prostriedky (ak ich má k dispozícii) alebo využiť dopravné prostriedky dodávateľa či prepravcov. Skladovanie nakúpených materiálov zahŕňa príjem (príjemka) a ošetrovanie zásob, uloženie do skladu, výdaj zásob do výroby (výdajka). Stav zásob sa vedie na skladových kartách. Optimálne množstvo zásob viaže minimálne peňažné prostriedky a následne minimálne náklady na skladovanie, a zároveň zabezpečuje plynulú výrobu.